Dr Burns Robert het sich as Schott gfiählt un fir Schotte gschriibe, schribt dr Norman Elrod. As Bue heb er "The  Life of Wallace" gläse un des Buech heb in sini Odere - wiän er esälber gsait heb - "e schottisch Vorurteil" iigflest, e Liäbi zum Land, wu "gliänig dur ihne dur fliäße" diäg, bis ans Änd vu sinem Läbe. [23]  In dr letschte 5 Johr vu sinem Läbe het dr Robin des verstärkt gmacht, was er vorhär scho agfange gha het: Dr het alti Ballade gsammlet, zum Deil umgschafft. Dur des sin dr Nochwält iber 300 vu däne Liäder erhalte. Dr het des as e  Diänscht am Vatterland agsähne. [24] Dodrzue het er zwee Partner gha, wun em diä Ballade abgnumme hän: Dr George Thomson un dr James Johnson. Mit em Thomson isch dr Robin z stritte kumme, wel sälle "änglischi Diktion" het welle, är sälber aber het Scots liäber gha. [25]